
IJINA DAWU 


KUTACHIKA 


1 Hatachi Nzambi walegeli nimawulu nimaseki. ?2 Maseki adiņi 
akadi nimwayawu, adiņi amukunkulu; hewulu denyiņi hadiņi 
mwidima. Spiritu yaNzambi wadiņi nakuhitahita * hewulu dameji. 

3 Nzambi wahosheli nindi, Muchi. Mucha nikucha to-o. “ Nzambi 
wamweni kucha nindi kunawahi; Nzambi waambwili kucha namwidima. 
5 Nzambi watúmbili kucha nindi, Ifuku, mwidima wawutumbili nindi, 
Wufuku. Kwila nimelela, kwila nintetemena, ifuku dimu. 

€ Nzambi wahosheli nindi, Mukachi kameji mwikali luzwizu, Iwambuli 
meji nameji. 7 Nzambi welili luzwizu, waambwili meji, awa kwishina 
daluzwizu, awa kwiwulu daluzwizu; chila nikwila. $ Nzambi watúmbili 
luzwizu ijina, nindi, Iwulu. Kwila nimelela, kwila nintetemena, ifuku 
damuchiyedi. 

? Nzambi wahosheli nindi, Meji adi mwishina dewulu apompi kwawu 
kumu, hawuma hamwekani. Chila nikwila. 1° Hana hawuma Nzambi 
watumbiluhu ijina, nindi, Maseki; kwapompeleli meji watumbiluku ijina, 
nindi, Majiya; Nzambi wamweni nindi chinawahi. '! Nzambi wahosheli 
nindi, Hamaseki hameni nimatahu, niyisakola yasonaga mbutu, ninyi- 
tondu yasogaga nyikabu yikweti nyisoka yayu, iwu namwawu, iwu namwa- 
wu, hamaseki; chila nikwila. 12? Hamaseki hamena nimatahu niyisakola 
yasopaņa mbutu, iyi namwayu, iyi namwayu, ninyitondu yasonaga nyikabu 
yikweti nyisoka yayu, iwu namwawu, iwu namwawu. Nzambi wayimweni 
nindi yayiwahi. 13 Kwila nimelela, kwila nintetemena, ifuku damuchisatu. 

14 Nzambi wahosheli nindi, Haluzwizu lwahewulu hekali yuma yaku- 
topeka, kulonda kwambula nimwaana niwufuku; yakekali niyayinjikijilu, 
niyayilaaka, niyamafuku, niyanyaka; 15 yakekali yakutoneka haluzwizu 
lwahewulu, yakatogeki hanu hamaseki to-o; chila nikwila. 1° Nzambi 
welili yuma yamaneni yakutoņeka yiyedi; chasweja kutoha chakekali 
mwanta wahamwaana, chakehaku chakekali mwanta wahawufuku; welili 
nitutumbwa nawa. !7 Nzambi washili yumiyi haluzwizu lwahewulu kulonda 
yakatonekana chejeji hamaseki to-o, 18 yakekali nawanta niwamwaana 
niwawufuku, nakwambula kucha namwidima. Nzambi wachimweni 
nindi chinawahi. 19° Kwila nimelela, kwila nintetemena ifuku damu- 
chiwana. 

20 Nzambi wahosheli nindi, mumeji mukumini dakulumbama yendu 
yayuma yendaņa, yikweti wumi, niatujila atuukaņa hewulu damaseki 
hejima hahita luzwizu lwahewulu. ?! Nzambi walegeli anyama amaneni 
amumeji, niyuma yejima yendaņa yikweti wumi, yalumbama mumgji, 
hanyitundu, hanyitundu, niatujila akweti mpuula, hamutundu, hamu- 
tundu. Nzambi wachimweni nindi chinawahi. ?? Nzambi wayikiswilili 
nkisu, nindi, Semununenu muvulena, inzeshenu mumeji amumajiya 
niatujila avulena hamaseki. 33 Kwila nimelela, kwila nintetemena, ifuku 
damuchitanu. R 

24 Nzambi wahosheli nindi, Hamaseki hediki yuma yikweti wumi, 
hamutundu, hamutundu, niayimuna, niyuma yazalalaņa, nianyama 
. amumpata hamutundu, hamutundu; chila nikwila. 35 Nzambi welili 
nianyama amumpata hamutundu, hamutundu, niayimuna hamutundu, 


* hela, butamena. 


5 


1:26 KUTACHIKA 220 


hamutundu, niyuma yejima yazalalaņa hamaseki hamutundu, hamutundu. 
Nzambi wachimweni nindi chinawahi. 

26 Nzambi wahosheli nindi, Twilenu muntu wudi neyi chitwekaletu, 
adifwani nanetu; akekali mwanta niwawanshi amukalugalwiji, niwawatu- 
jila ahaluzwizu, niwawanyama, niweseki dejima, niwayuma yazalalaņa 
yikuzalala hamaseki yejima. 

27 Nzambi yoleņa muntu neyi chekalayi yomweni, chochekalayi Nzambi 
dichi chamulegeliyi; wayileņeli niiyala nimumbanda. “? Nzambi wayi- 
kiswilili nkisu, Nzambi hakuyila nindi, Semununenu, muvulega, muwa- 
nini heseki, mudovwahishi; ikalenu anyanta niawanshi amwijiya, niawatu- 
jila ahaluzwizu, niayuma yayumi yejima yendaņa hamaseki. “ Nzambi 
wahosheli nindi, Talenu, nayinki yisakola yejima yasoņaņa mbutu yekala 
mwahita iseki dejima, ninyitondu yejima yikweti nyikabu yekala nanyisoka 
mukachi kayu; yakela kudya kwenu. “? Nianyama amumpata ejima, 
niatujila ahaluzwizu ejima, niyuma yazalalaņa hamaseki yejima yikweti 
wumi, nayinki nyitondu yituuta yejima yiikali kudya kwawu; chila nikwila. 
3 Nzambi wamweni yuma yejima yeliliyi nindi yinawahi nankashi. 
Kwila nimelela, kwila nintetemena, ifuku damuchitanu nadimu. 


2 1 Nimawulu nimaseki ayimanishili ejima, niyuma yekalamu yejima. 
2 Hefuku damuchitanu nachiyedi Nzambi wakumishili mudimu 
windi weliliyi; hefuku damuchitanu nachiyedi walekeli mudimu windi 
wejima weliliyi. 3 Nzambi wakiswilili ifuku damuchitanu nachiyedi 
nkisu, yodijilika nikudijilika; muloņa hefuku odu hohalekeliyi mudimu 
windi wakulega wejima weliliyi. 

4 Jeniji diji nsanu jakuleņa nimawulu nimaseki hayileneluwu, mwifuku 
deliliyi Yehova Nzambi nimaseki nimawulu. “ Henohu hamaseki kanda 
dehi hekali nyitondu yamumpataku, niyisakola yamumpata kanda yibalu- 
kuku; muloņa Yehova Nzambi henohu kanda anokeshi nvula hamasekuku, 
hikwadini nimuntu wakudima hesekuku; “ ilaņa mbundu yadini nakuka- 
kumuka hamaseki, nakuzowesha hejima hahita iseki. 7” Yehova Nzambi 
wawumbili muntu nalunkuņu lwamaseki, woneni mumazulu indi muuya 
wawumi, muntu hakwikala mumi. 8 Yehova Nzambi watùmbili itempa 
kumusela, muEdeni; mwomwashiliyi muntu wawumbiliyi. ° Yehova 
Nzambi wabalwishili hamaseki nyitondu yejima yikweti lubanji kuyitala, 
yayiwahi nikuyidya; nimutondu wawumi mukachi ketempa, nimutondu 
wakwiluka nachu niyayiwahi niyatama. 

10 MuEdeni mwafumini kalona kakutwala meji mwitempa; kwenoku 
kaambukili hikakwila tuloņa tuwana. 1 Kakusambila ijina dindi Pishoni, 
yowu wahita nakunyeņumuka mpata yejima yaHavila, diku kwekala wuru; 
12 wuru wampata yina wawuwahi; kwekala nibedolachi nishohama. 
13 Kalona kamuchiyedi ijina dindi Gihoni, yowu wahita nakunyegumuka 
mpata yaKushi yejima. 1t Kaloņa kamuchisatu ijina dindi Hidekeli, 
yowu wahita kumbadi yaAshuri yakumusela. Kaloņa kamuchiwana diyi 
Yufurati. 

15 Yehova Nzambi watweli muntu, yomusha nimwitempa daEdeni, 
nindi, Kadidimi, kadihembi chachiwahi. 1° Yehova Nzambi wamulejeli 
muntu, nindi, Nyitondu yamwitempa yejima wukudya tuhu; 17 ilaga 
mutondu wakwiluka nachu niyayiwahi niyatama eyi bayi wakawidyaku; 
mulopa ifuku diwakadya chalala wakafwa. 

18 Yehova Nzambi welili nindi, Hichinawahi iyala kushakama kanka 
winduku; nukumwilila nkwashi wamutelela. 1° Yehova Nzambi wawu- 
mbili namaseki nianyama amumpata ejima, niatujila ahaluzwizu ejima, 
wayitweli nikudi muntu, atali mwakuyitumbayi majina; yuma yejima 
yikweti wumi majina ejima ayitumbiliyi muntu wowu majinawu. 20 Muntu 
yoyitumba nikuyitumba majina, niayimuna ejima, niatujila ahaluzwizu, 

nianyama amumpata ejima; ilaga hikwamwekeni nkwashi yamuntu wamu- 
telelaku. 2! Yehova Nzambi wamukamikili muntu tulu twatweni, waka- 
mini tulu; hakumunona lubavu lwindi lumu, yowayakeshamu nicheni 
musunyi mulwadini, la-a; ?? lubavu olu lwafumishiliyi Yehova Nzambi 
mudi muntu watunili nachu mumbanda, hakumutwala nikudi muntu. 
23 Kuchinka muntu nindi, Iwu neli dehi ifwaha dami, neli dehi mujimba 
wami; akamutena nawu mumbanda, nanichi chanamufumishiyi mudi 
iyala. ?% Dichi chakushiyilayi iyala nitata yindi nimama yindi nakumu- 
kakela inodindi; niwena akela mujimba wumu. “? Mwayedi wawu 
adiņi nzekesi, nimuntu niņodindi, hiyatiyili nsonyuku. 


3 1 Hakwila kapela diyi wadiņi wasweja kubabala hadi anyama 
amumpata ejima eliliyi Yehova. Yena hakumwihula mumbanda, 
nindi, Chalala Nzambi nahoshi nindi, Nyitondu yejima yamwitempa 
bayi mwakayidyaku, tahindi? ? Mumbanda hakumwila kapela, nindi, 
Nyikabu yanyitondu yamwitempa tukutwesha kudya tuhu, * hakwinza 
nyikabu yamutondu wekala mukachi ketempa, Nzambi nahoshi nindi, 
Bayi mwakayidyaku, hela kukwataku nehi, mwakenda kafwa. “ Kapela 
hakumwila mumbanda, nindi, Chalala, himwakafwaku; * mulopa Nzambi 
neluki nindi ifuku dimukudya, mesu enu akatona, mwakekala neyi chadiyi 
Nzambi, mwakeluka niyayiwahi niyatama. ê Mumbanda chamweniyi 
mutondu wunawahi wakudya, kuwutala wakutiyisha kuwaha, mutondu 
owu wunawahi dehi wakuheta nachu maana, hakukumunaku ninyikabu, 
hakudya, yomwinkaku ninfumwindi adiņiyi nindi, niyena hakudya. 
7 Mesu awu mwayedi wawu atona nikutona, eluka nikwiluka nawu tudi 
nzekesi; hiyakuchima mafu achikuyu, atuņi yuma yakuvwala. 

8 Chidawundili itanwa, atiyili izu daYehova Nzambi, owu wukwenda 
mwitempa owu, iyala namumbanda hiyakubatama kumesu aYehova Nzambi 
mukachi kanyitondu yamwitempa. ° Yehova Nzambi hakumutambika 
iyala, nindi, Wudi kudihi? 1° Kutiya yena nindi, Natiyi izu deyi mwitempa, 
natiyi woma, mulona nidi nzekesi, nibatama nikubatama. ™“ Nzambi 
nindi, Indi wakulejeli nindi wudi nzekesi hinyi? Wadya dehi mutondu 
wunakulekesheli nami bayi wakadyaku, tahindi? 1° Kuchinka iyala 
nindi, Mumbanda wanyinkeli kushakama nindi diyi wanyinkahu wena 
mutondu owu, hinukudya. 

13 Yehova Nzambi hakumwila mumbanda, nindi, Ichi chuma chiwuneli 
hichumanyi? Mumbanda nindi, Kapela diyi wandimba dichi nadya. 

14 Yehova Nzambi hakumwila kapela, nindi, Chiwuneli chumichi, 
mukachi kawayimuna ejima, nimukachi kawanyama amumpata ejima, eyi 
anakushini tu-u; wakendela mwivumu deyi, wakadyaņa lunkuņu mafuku 
ejima wuchidi mumi. '? Nukusha nkunyi mukachi keyeyi namumbanda, 
nimukachi kawanyaneyi nawanyanindi; akakuchika kumutu, nineyi waka- 
muchika kukatutu. '? Hakumwila mumbanda, nindi, Nakakuvulishila 
nankashi yihuņu yiwakamona, nikubaaba kuwakabaabana mavumu eyi; 
wakavwalana anyana nakukabakana hohu; wakata muchima hadi nfumweyi, 
diyi wakela mwanta weyi. 

17 Hakumwila Adama, nindi, Chiwunatiyi mwizu daņodeyi nakudya 
mutondu wunakulekesheli nami bayi wuwidyaku, iseki anadishinili dehi 
hamujimba weyi; mafuku ejima wuchidi wamumi wakadyana chakuka- 
bakana hohu; 1? dakakusonelana ninyiņa ninyisonsonyi; wakadyana 
yisakola yamumaha; '? kudya yakudya chiņa wunasulwili kumesu eyi, 
nichiwamba kafunta cheni mumaseki; muloņa dihu hakufumishiluwu; 
mulona eyi wulunkuņu, nochu wakafunta cheņi mwomulunkungu. 

3 Iyala wamutumbili iņodindi ijina dindi, nindi, Evu, muloņa diyi 
mama yawakwakuhanda ejima. “ Yehova Nzambi wayituņilili Adama 
napodindi yikovwelu yayitembi, hakuyivwika. 

22 Yehova Nzambi welili nindi, Iyala neli neyi chitwekaletu, weluka 
dehi nikuwaha nikutama; wakenza kolola chikasa chindi, atambuli muto- 
ndu wawumi, adyi, ahandi haya nyaka. “ Dichi Yehova Nzambi wamwi- 
lili nindi, Fumaku mwitempa daEdeni wakadimi heseki hakufumishiluwu. 
24 Nochu wamutemwinumu iyala. Kwitempa daEdeni, mbadi yadu yamu- 
sela, hakwimikaku akerubi nimulanu wakesi wampoku yakabali wenda 
wubalumuka niniku niniku, kulonda kuhembana njila yamutondu wawumi. 

